(Музика) Това е човешкият тест,
тест, с който да се провери дали сте човек.
Моля, вдигнете си ръката, ако нещо се отнася за вас.
Съгласни ли сте? Да?
Нека да започнем тогава.
Яли ли сте някога сопол,
доста след като не сте били вече деца?
(Смях)
Няма проблем, тук е безопасно.
Издавали ли сте някога кратък, странен звук,
когато сте си спомнили нещо смущаващо?
Някога писали ли сте нарочно с малка буква
първата буква от съобщение,
за да изглеждате тъжни или разочаровани?
(Смях)
Окей.
Някога да сте завършвали съобщение с "точка",
като знак за агресия? Окей. Точка.
Някога да сте се смяли или усмихвали,
когато някой ви е казал нещо гадно,
а след това сте прекарали останалата част от деня,
чудейки се защо сте реагирали така?
Да.
Някога да е изглеждало, че сте си загубили самолетния билет,
хилядите пъти, в които сте вървяли
от чек-ин до качването?
Да.
Някога да сте си обували панталони
и доста по-късно да разберете, че има
чорап залепнал за бедрото ви?
(Смях)
Добре.
Някога да сте се опитвали да познаете паролата на някой друг
толкова пъти, че сте блокирали акаунта им?
Ммм.
Някога да сте имали натрапчивото чувство, че един ден,
хората ще разберат, че сте фалшиви?
Да, тук е безопасно.
Някога да сте се надявали, че има нещо
което все още не сте открили,
в което ще сте природно много добри?
Ммм.
Някога да сте чупили нещо в реалния живот
и след това да се усетите, че търсите
бутон "undo" в реалния живот?
Някога да сте си губили TED значката
и след това веднага да сте си представяли
как би изглеждала тридневна ваканция във Ванкувър?
Някога да сте се възхищавали
как някой, който сте възприемали като толкова обикновен,
изведнъж започва да изглежда толкова прекрасен?
Някога да сте се взирали в телефона си,
усмихвайки се като идиот, докато пишете съобщение на някого?
Някога да сте пращали в последствие SMS на този човек
"Гледам телефона
и се усмихвам като идиот"?
Някога да сте се изкушавали
и след това да се поддадете на изкушението
да погледнете телефона на някой друг?
Някога да сте си говорили сами
и изведнъж да сте осъзнали,
че сте гадняри спрямо себе си?
(Смях)
Някога да е свършвала батерията на телефона ви
по средата на спор
и някакси да е изглеждало сякаш
телефонът къса и с двама ви?
Някога да сте си мислели,
че да се разрешава проблем между вас е безсмислено,
защото трябва да е по-лесно от това
или това просто само трябва да се разреши?
Някога да сте осъзнавали, че много малко неща, в дълъг период,
се случват от само себе си?
Някога да сте се събуждали щастливи
и след това веднага да ви завладее ужасния спомен,
че някой ви е изоставил?
Някога да сте губили способността да си представите бъдеще
без човек,
който вече не е част от живота ви?
Някога да сте си спомняли това събитие
с тъжната усмивка на есента
и осъзнаването, че бъдещето ще се случи,
независимо от това?
Поздравления.
Вие приключихте теста.
Всички вие сте хора.
(Аплодисменти)